ai4bharat/Pralekha huggingface dataset:
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਮਹਾਰਾਸ਼ਟਰ ਦੇ ਨਾਗਪੁਰ ਵਿੱਚ ਦੁਨੀਆ ਦੇ ਸਭ ਤੋਂ ਵੱਡੇ ਅਤੇ ਅਨੋਖੇ ਦਿਵਿਯਾਂਗ ਪਾਰਕ — ਅਨੁਭੂਤੀ ਸਮਾਵੇਸ਼ੀ ਪਾਰਕ ਦਾ ਨੀਂਹ ਪੱਥਰ ਰੱਖਿਆ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਸਮਾਵੇਸ਼ੀ ਸਮਾਜ ਦੇ ਨਿਰਮਾਣ ਦੇ ਵਿਜ਼ਨ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਇਸ ਪਾਰਕ ਨੂੰ ਵਿਕਸਿਤ ਕੀਤਾ ਜਾ ਰਿਹਾ ਹੈ, ਇਹ ਪਾਰਕ ਹਮਦਰਦੀ ਦਰਸਾਉਣ ਦੀ ਥਾਂ ’ਤੇ ਸੰਵੇਦਨਾ ਦਿਖਾਏਗਾ: ਸ਼੍ਰੀ ਨਿਤਿਨ ਗਡਕਰੀ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਨਾਗਪੁਰ, ਮਹਾਰਾਸ਼ਟਰ ਵਿੱਚ ਦੁਨੀਆ ਦੇ ਸਭ ਤੋਂ ਵੱਡੇ ਅਤੇ ਅਨੋਖੇ ਦਿਵਿਯਾਂਗ ਪਾਰਕ-ਅਨੁਭੂਤੀ ਸਮਾਵੇਸ਼ੀ ਪਾਰਕ ਦਾ ਨੀਂਹ ਪੱਥਰ ਰੱਖਿਆ।।
ਇਸ ਮੌਕੇ ’ਤੇ ਉਨ੍ਹਾਂ ਨੇ ਕਿਹਾ ਕਿ ਸਮਾਵੇਸ਼ੀ ਸਮਾਜ ਦੇ ਨਿਰਮਾਣ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਵਿਜ਼ਨ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਇਸ ਪਾਰਕ ਨੂੰ ਵਿਕਸਿਤ ਕੀਤਾ ਜਾ ਰਿਹਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਹਮਦਰਦੀ ਦਰਸਾਉਣ ਦੀ ਬਜਾਏ ਇਹ ਪਾਰਕ ਸੰਵੇਦਨਾ ਦਿਖਾਏਗਾ, ਇਸ ਲਈ ਇਸ ਪਾਰਕ ਦਾ ਨਾਂ ਅਨੁਭੂਤੀ ਦਿਵਿਯਾਂਗ ਪਾਰਕ ਰੱਖਿਆ ਗਿਆ ਹੈ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਇਸ ਪਾਰਕ ਦੇ ਮਾਧਿਅਮ ਨਾਲ ਨਾ ਸਿਰਫ ਦੇਸ਼ ਵਿੱਚ ਸਗੋਂ ਪੂਰੀ ਦੁਨੀਆ ਵਿੱਚ ਸਮਾਵੇਸ਼ ਦਾ ਸੰਦੇਸ਼ ਪਹੁੰਚੇਗਾ। ਉਨ੍ਹਾਂ ਨੇ ਕਿਹਾ ਕਿ ਇਸ ਪਾਰਕ ਵਿੱਚ ਸਾਰੇ 21 ਤਰ੍ਹਾਂ ਦੇ ਦਿਵਿਯਾਂਗਾਂ ਦੇ ਲਈ ਅਨੁਕੂਲਿਤ ਸੁਵਿਧਾਵਾਂ ਹੋਣਗੀਆਂ, ਇਸ ਵਿੱਚ ਸਪਰਸ਼ ਅਤੇ ਸਮੈੱਲ ਪਾਰਕ, ਹਾਈਡ੍ਰੋਥੈਰੇਪੀ ਇਕਾਈ, ਜਲ ਚਿਕਿਤਸਾ, ਮਾਨਸਿਕ ਰੂਪ ਨਾਲ ਕਮਜੋਰ ਬੱਚਿਆਂ ਲਈ ਸੁਤੰਤਰ ਕਮਰੇ, ਮਾਂ ਵਰਗੀਆਂ ਸੁਵਿਧਾਵਾਂ ਸ਼ਾਮਲ ਹਨ।
https://twitter.com/nitin_gadkari/status/1627582126588821504
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਨਾਗਪੁਰ ਸ਼ਹਿਰ ਦੇਸ਼ ਦੇ ਸਭ ਤੋਂ ਤੇਜ਼ੀ ਨਾਲ ਵਧਦੇ ਸ਼ਹਿਰਾਂ ਵਿਚੋਂ ਇਕ ਹੈ। ਸਾਲ 2016 ਵਿੱਚ ਕੇਂਦਰ ਸਰਕਾਰ ਨੇ ਦਿਵਿਯਾਂਗ ਵਿਅਕਤੀਆਂ ਦੇ ਅਧਿਕਾਰਾਂ ਲਈ ਦਿਵਿਯਾਂਗ ਵਿਅਕਤੀਆਂ ਦੇ ਅਧਿਕਾਰ ਐਕਟ ਨੂੰ ਪਾਸ ਕੀਤਾ ਸੀ। ਇਸੇ ਦੇ ਤਹਿਤ ਕੇਂਦਰ ਸਰਕਾਰ ਨੇ ਪਹਿਲ ਕਰਦੇ ਹੋਏ ਦੱਖਣੀ ਭਾਰਤ ਅਤੇ ਮੱਧ ਪ੍ਰਦੇਸ਼ ਵਿੱਚ ਕੁਝ ਦਿਵਿਯਾਂਗ ਪਾਰਕ ਬਣਾਏ ਹਨ। ਇਸੇ ਕੜੀ ਵਿੱਚ ਨਾਗਪੁਰ ਦੇ ਪਾਰਦੀ ਪਰਿਸਰ ਵਿੱਚ ਦਿਵਿਯਾਂਗ ਬੱਚਿਆਂ ਅਤੇ ਆਮ ਨਾਗਰਿਕਾਂ ਲਈ ਇਹ ‘ਅਨੁਭੂਤੀ ਸਮਾਵੇਸ਼ੀ ਪਾਰਕ’ ਬਣਾਇਆ ਜਾ ਰਿਹਾ ਹੈ।
ਉਨ੍ਹਾਂ ਨੇ ਕਿਹਾ ਕਿ ਇਹ ਦੁਨੀਆ ਦਾ ਪਹਿਲਾ ਸਮਾਵੇਸ਼ੀ ਦਿਵਿਯਾਂਗ ਪਾਰਕ ਹੈ। 90 ਹਜ਼ਾਰ ਵਰਗ ਫੁੱਟ ਖੇਤਰ ਵਿੱਚ ਬਣ ਰਹੇ ਇਸ ਪਾਰਕ ਲਈ ਭਾਰਤ ਸਰਕਾਰ ਦੇ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲੇ ਦੁਆਰਾ ਲਗਭਗ 12 ਕਰੋੜ ਰੁਪਏ ਦਾ ਪ੍ਰਾਵਧਾਨ ਕੀਤਾ ਗਿਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਇੱਥੇ ਦਿਵਿਯਾਂਗਾਂ ਦੇ ਨਾਲ—ਨਾਲ ਆਮ ਜਨਤਾ ਅਤੇ ਸੀਨੀਅਰ ਨਾਗਰਿਕਾਂ ਲਈ ਵਿਭਿੰਨ ਪ੍ਰੋਜੈਕਟਾਂ ਦੀ ਪਰਿਕਲਪਨਾ ਕੀਤੀ ਗਈ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਵਿਸ਼ਵ ਯੁਵਾ ਤੀਰਅੰਦਾਜੀ ਚੈਂਪੀਅਨਸ਼ਿਪ ਦੇ ਵਿਜੇਤਾਵਾਂ ਨਾਲ ਮੁਲਾਕਤਾ ਕੀਤੀ ਅਤੇ ਰਿਕਾਰਡ ਸੰਖਿਆ ਵਿੱਚ ਮੈਡਲ ਜਿੱਤਣ ਲਈ ਉਨ੍ਹਾਂ ਨੂੰ ਵਧਾਈ ਦਿੱਤੀ
ਜ਼ਮੀਨੀ ਪੱਧਰ ਦੀ ਪ੍ਰਤਿਭਾਵਾ ਨੂੰ ਵਿਕਸਿਤ ਕਰਨ ਅਤੇ ਨਿਖਾਰਨ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਦ੍ਰਿਸ਼ਟੀਕੋਣ ਦੇ ਅਨੁਰੂਪ ਕੀਤੀ ਗਈ ਪਹਿਲ ਦੇ ਪਰਿਮਾਣ ਦਿਖ ਰਹੇ ਹਨ:ਸ਼੍ਰੀ ਅਨੁਰਾਗ ਠਾਕੁਰ
ਮੁੱਖ ਬਿੰਦੂ:
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਮੰਗਲਵਾਰ ਨੂੰ ਇੱਕ ਪ੍ਰੋਗਰਾਮ ਦੇ ਦੌਰਾਨ ਵਿਸ਼ਵ ਯੁਵਾ ਤੀਰਅੰਦਾਜ਼ੀ ਚੈਂਪੀਅਨਸ਼ਿਪ ਦੇ ਵਿਜੇਤਾਵਾਂ ਦੇ ਨਾਲ ਗੱਲਬਾਤ ਕੀਤੀ ਅਤੇ ਉਨ੍ਹਾਂ ਨੂੰ ਦੇਸ਼ ਦਾ ਮਾਣ ਵਧਾਉਣ ਲਈ ਵਧਾਈ ਦਿੱਤੀ। ਟੀਮ ਇੰਡੀਆ ਨੇ ਪੋਲੈਂਡ ਦੇ ਵ੍ਰੌਕਲਾ ਵਿੱਚ ਹੋਏ ਤੀਰਅੰਦਾਜ਼ੀ ਮੁਕਾਬਲੇ ਵਿੱਚ ਕੁੱਲ 15 ਮੈਡਲ -8 ਗੋਲਡ, 2 ਰਜਤ ਅਤੇ 5 ਕਾਂਸੀ ਦੇ ਮੈਡਲ, ਜਿੱਤੇ।
ਸ਼੍ਰੀ ਠਾਕੁਰ ਨੇ ਦੇਸ਼ ਦੇ ਜ਼ਮੀਨੀ ਪੱਧਰ ਦੇ ਵਿਵਿਧ ਅਤੇ ਮੌਜੂਦਾ ਪ੍ਰਤਿਭਾ ਭੰਡਾਰ ਦੀ ਪ੍ਰਸ਼ੰਸਾ ਕੀਤੀ। ਉਨ੍ਹਾਂ ਨੇ ਕਿਹਾ, ਜ਼ਮੀਨੀ ਪੱਧਰ ਦੀ ਪ੍ਰਤਿਭਾਵਾਂ ਨੂੰ ਵਿਕਸਿਤ ਕਰਨ ਤੇ ਉਨ੍ਹਾਂ ਨੇ ਨਿਖਾਰਨੇ ਦੇ ਉਦੇਸ਼ ਨਾਲ ਖੇਲੋ ਇੰਡੀਆ ਜਿਹੇ ਯੋਜਨਾਵਾਂ ਤਿਆਰ ਕਰਨ ਕੀਤੀ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਦ੍ਰਿਸ਼ਟੀਕੋਣ ਦੇ ਅਨੁਰੂਪ ਕੀਤੀ ਗਈ ਪਹਿਲ ਤੋਂ ਇਸ ਤਰ੍ਹਾਂ ਦੇ ਮੁਕਾਬਲਿਆਂ ਵਿੱਚ ਨਤੀਜਾ ਮਿਲ ਰਹੇ ਹਨ। ਇਹ ਦੇਖ ਕੇ ਬਹੁਤ ਵਧੀਆ ਲੱਗਦਾ ਹੈ
ਕਿ ਦੇਸ਼ ਦੇ ਸਾਡੇ ਕਈ ਯੁਵਾ ਸਾਰੇ ਖੇਡਾਂ ਵਿੱਚ ਪ੍ਰਤਿਸ਼੍ਰਿਠਤਾ ਪ੍ਰਾਪਤ ਕਰ ਰਹੇ ਹਨ ਅਤੇ ਇਹ ਸਾਡੇ ਲੋਕਾਂ ਵਿੱਚ ਭਵਿੱਖ ਨੂੰ ਲੈ ਕੇ ਵੱਡੀ ਉਮੀਦ ਭਰਦਾ ਹੈ। ਮੈਂ ਸਾਰੇ ਯੁਵਾ ਤੀਰਅੰਦਾਜ਼ਾਂ ਨੂੰ ਵਧਾਈ ਦਿੰਦਾ ਹੈ ਅਤੇ ਭਵਿੱਖ ਦੇ ਮੁਕਾਬਲੇ ਲਈ ਸ਼ੁਭਕਾਮਨਾਵਾਂ ਦਿੰਦਾ ਹਾਂ। ਉਨ੍ਹਾਂ ਨੇ ਸੀਨੀਅਰ ਟੀਮ ਵਿੱਚ ਜਗ੍ਹਾਂ ਬਣਾਉਣ ਅਤੇ ਉੱਚ ਪ੍ਰਦਰਸ਼ਨ ਦੇ ਪੱਧਰ ‘ਤੇ ਮੁਕਾਬਲਾ ਕਰਨ ਲਈ ਹਰ ਸੰਭਵ ਮਦਦ ਕੀਤੀ ਜਾਏਗੀ।
ਗੋਲਡ ਮੈਡਲ ਵਿਜੇਤਾਵਾਂ ਵਿੱਚ ਕੈਡੇਟ ਕੰਪਾਉਂਡ ਮਹਿਲਾ ਟੀਮ, ਕੈਡੇਟ ਕੰਪਾਉਂਡ ਪੁਰਸ਼ ਟੀਮ, ਜੂਨੀਅਰ ਰਿਕਰਵ ਪੁਰਸ਼ ਟੀਮ, ਕੈਡੇਟ ਰਿਕਰਵ ਪੁਰਸ਼, ਕੈਡੇਟ ਕੰਪਾਉਂਡ ਪੁਰਸ਼ ਟੀਮ, ਕੈਡੇਟ ਰਿਕਰਵ ਮਿਸ਼ਰਤ ਟੀਮ, ਜੂਨੀਅਰ ਰਿਕਰਵ ਮਿਸ਼ਰਤ ਟੀਮ ਅਤੇ ਕੋਮੇਲਿਕਾ ਬਾਰੀ ਸ਼ਾਮਿਲ ਸੀ। ਕੋਮੇਲਿਕਾ ਬਾਰੀ ਨੇ ਜੂਨੀਅਰ ਰਿਕਰਵ ਮਹਿਲਾ ਵਿਅਕਤੀਗਤ ਮੁਕਬਾਲੇ ਵਿੱਚ ਗੋਲਡ ਮੈਡਲ ਜਿੱਤਿਆ।
ਵਿਅਕਤੀਗਤ ਅਤੇ ਮਿਸ਼ਰਤ ਡਬਲਜ਼ ਮੁਕਾਬਲੇ ਵਿੱਚ ਦੋ ਗੋਲਡ ਮੈਡਲ ਜਿੱਤਣ ਵਾਲੀ ਕੋਮੇਲਿਕਾ ਨੇ 2019 ਵਿਸ਼ਵ ਕੈਡੇਟ ਚੈਂਪੀਅਨਸ਼ਿਪ ਵਿੱਚ ਵੀ ਗੋਲਡ ਮੈਡਲ ਜਿੱਤਿਆ ਸੀ। ਕੋਮੇਲਿਕਾ ਟਾਰਗੇਟ ਓਲੰਪਿਕ ਪੋਡੀਅਮ ਸਕੀਮ  ਕੋਰ ਟੀਮ ਦਾ ਹਿੱਸਾ ਹੈ ਅਤੇ ਉਹ ਟਾਟਾ ਅਕਾਦਮੀ ਤੋਂ ਨਿਕਲੀ ਖਿਡਾਰੀ ਹੈ । ਉਹ ਮਾਰਚ 2021 ਵਿੱਚ ਦੇਹਰਾਦੂਨ ਵਿੱਚ ਆਯੋਜਿਤ 41 ਵੀਂ ਐੱਨਟੀਪੀਸੀ ਜੂਨੀਅਨ ਤੀਰਅੰਦਾਜ਼ੀ ਰਾਸ਼ਟਰੀ ਚੈਂਪੀਅਨਸ਼ਿਪਵਿੱਚ ਮਹਿਲਾ ਵਿਅਕਤੀਗਤ ਰਿਕਰਵ ਵਿੱਚ ਰਾਸ਼ਟਰੀ ਚੈਂਪੀਅਨ ਬਣੀ ਸੀ। ਖੇਲੋ ਇੰਡੀਆ ਗੈਮਸ ਦੇ ਦੌਰਾਨ ਕੋਮੇਲਿਕਾ ਦੀ ਪ੍ਰਤਿਭਾਉਭਰੀ ਅਤੇ ਉਹ ਖੇਲ ਇੰਡੀਆ ਯੂਥ ਗੇਮਸ 2019-2020 ਦੇ ਨਾਲ-ਨਾਲ ਪਿਛਲੇ ਸਾਲ ਆਯੋਜਿਤ ਯੂਨੀਵਰਸਿਟੀ ਖੇਡਾਂ ਵਿੱਚ ਸਿਖਰਲੇ ਸਥਾਨਾਂ ਤੇ ਰਹੀ।
ਪੋਲੈਂਡ ਵਿੱਚ ਆਯੋਜਿਤ ਚੈਂਪੀਅਨਸ਼ਿਪ ਦੇ ਰਜਤ ਮੈਡਲ ਵਿਜੇਤਾਵਾਂ ਵਿੱਚ ਕੈਡੇਟ ਕੰਪਾਉਂਡ ਵਿਅਕਤੀਗਤ ਮੁਕਾਬਲੇ ਵਿੱਚ ਜਿੱਤ ਹਾਸਿਲ ਕਰਨ ਵਾਲੀ ਪ੍ਰਿਆ ਗੁਰਜਰ ਅਤੇ ਕੰਪਾਉਂਡ ਜੂਨੀਅਰ ਵਿਅਕਤੀਗਤ  ਮੁਕਾਬਲੇ ਵਿੱਚ ਜਿੱਤਣ ਵਾਲੀ ਸਾਕਸ਼ੀ ਚੌਧਰੀ ਸ਼ਾਮਿਲ ਸਨ। ਕਾਂਸੀ ਮੈਡਲ ਵਿਜੇਤਾਵਾਂ ਵਿੱਚ ਕੰਪਾਉਂਡ ਕੈਡੇਟ ਮਹਿਲਾ ਮੁਕਾਬਲੇ ਵਿੱਚ ਜਿਤ ਹਾਸਿਲ ਕਰਨ ਵਾਲੀ ਪਰਨੀਤ ਕੌਰ, ਕੰਪਾਉਂਡ ਜੁਨੀਅਨ ਵਿਅਕਤੀਗਤ  ਮੁਕਾਬਲੇ ਵਿੱਚ ਜਿੱਤਣ ਵਾਲੇ ਰਿਸ਼ਭ ਯਾਦਵ, ਰਿਕਰਡ ਕੈਡੇਟ ਵਿਅਕਤੀਗਤ  ਮੁਕਾਬਲੇ ਵਿੱਚ ਜਿੱਤਣ ਵਾਲੀ ਮੰਜਿਰੀ ਮਨੋਜ ਅਲੋਨ ਅਤੇ ਬਿਸ਼ਾਲ ਚੰਗਮਈ ਸ਼ਾਮਿਲ ਸਨ। ਮੰਜਰੀ ਕੈਡੇਟ ਰਿਕਰਵ ਮਹਿਲਾ ਮੁਕਾਬਲੇ ਵਿੱਚ ਜਿੱਤਣ ਵਾਲੀ ਭਾਰਤੀ ਟੀਮ ਵਿੱਚ ਵੀ ਸ਼ਾਮਿਲ ਸਨ।
ਟੈਕਸਟਾਈਲ ਮੰਤਰਾਲਾ
ਹੈਂਡਲੂਮ ਕਲਸਟਰ
ਭਾਰਤ ਸਰਕਾਰ ਦਾ ਕੱਪੜਾ ਮੰਤਰਾਲਾ ਆਂਧਰ ਪ੍ਰਦੇਸ਼ ਅਤੇ ਤੇਲੰਗਾਨਾ ਰਾਜਾਂ ਸਮੇਤ ਦੇਸ਼ ਭਰ ਵਿੱਚ ਬਲਾਕ ਪੱਧਰੀ ਸਮੂਹਾਂ ਦੇ ਵਿਕਾਸ ਲਈ ਰਾਸ਼ਟਰੀ ਹੈਂਡਲੂਮ ਵਿਕਾਸ ਪ੍ਰੋਗਰਾਮ  / ਵਿਆਪਕ ਹੈਂਡਲੂਮ ਕਲਸਟਰ ਵਿਕਾਸ ਯੋਜਨਾ  ਲਾਗੂ ਕਰ ਰਿਹਾ ਹੈ। ਬਲਾਕ ਪੱਧਰੀ ਸਮੂਹਾਂ ਨੂੰ ਰਾਜ ਸਰਕਾਰ ਤੋਂ ਪ੍ਰਾਪਤ ਹੋਣ ਵਾਲੇ ਵਿਵਹਾਰਕ ਪ੍ਰਸਤਾਵਾਂ ਦੇ ਅਧਾਰ ਤੇ ਮਨਜ਼ੂਰੀ ਦਿੱਤੀ ਜਾਂਦੀ ਹੈ। ਦੇਸ਼ ਭਰ ਵਿੱਚ ਰਾਸ਼ਟਰੀ ਹੈਂਡਲੂਮ ਡਿਵੈਲਪਮੈਂਟ ਪ੍ਰੋਗਰਾਮ  / ਵਿਆਪਕ ਹੈਂਡਲੂਮ ਕਲਸਟਰ ਡਿਵੈਲਪਮੈਂਟ ਸਕੀਮ  ਤਹਿਤ ਸਾਲ 2015-16 ਤੋਂ ਹੁਣ ਤੱਕ ਮਨਜ਼ੂਰ ਕੀਤੇ ਗਏ ਕਲਸਟਰਾਂ ਦੀ ਰਾਜ-ਅਧਾਰਿਤ ਗਿਣਤੀ, ਫੰਡ ਜਾਰੀ ਕੀਤੇ ਗਏ ਅਤੇ ਲਾਭਾਰਥੀਆਂ ਨੂੰ ਅਨੁਲਗ ਦਰਸਾਉਂਦਾ ਹੈ।
ਵਿਆਪਕ ਹੈਂਡਲੂਮ ਕਲਸਟਰ ਡਿਵੈਲਪਮੈਂਟ ਸਕੀਮ  ਮੈਗਾ ਹੈਂਡਲੂਮ ਕਲਸਟਰਾਂ ਦੇ ਵਿਕਾਸ ਲਈ ਸਪਸ਼ਟ ਤੌਰ ਤੇ ਪਛਾਣ ਯੋਗ ਭੂਗੋਲਿਕ ਸਥਾਨਾਂ 'ਤੇ ਲਾਗੂ ਕੀਤੀ ਗਈ ਹੈ, ਜੋ ਕਿ ਹੈਂਡਲੂਮ ਨੂੰ ਕਵਰ ਕਰਨ ਲਈ ਘੱਟੋ-ਘੱਟ 15000 ਹੈਂਡਲੂਮ ਨੂੰ ਭਾਰਤ ਸਰਕਾਰ ਦੇ ਯੋਗਦਾਨ ਦੇ ਨਾਲ 5 ਸਾਲ ਦੀ ਮਿਆਦ ਲਈ ਪ੍ਰਤੀ ਕਲਸਟਰ 40 ਕਰੋੜ ਰੁਪਏ ਪ੍ਰਤੀ ਕਲਸਟਰ ਮਿਲਦੇ ਹਨ।
ਮਾਣਯੋਗ ਕੇਂਦਰੀ ਵਿੱਤ ਮੰਤਰੀ ਦੁਆਰਾ ਸਬੰਧਿਤ ਸਲਾਨਾ ਬਜਟ ਵਿੱਚ 08 ਮੈਗਾ ਹੈਂਡਲੂਮ ਕਲਸਟਰਾਂ ਦੁਆਰਾ ਕੀਤੇ ਗਏ ਐਲਾਨਾਂ ਦੀ ਪਾਲਣਾ ਕਰਦਿਆਂ ਵਿਕਾਸ ਲਈ ਹੁਣ ਤੱਕ ਵਾਰਾਣਸੀ , ਸਿਵਾਸਾਗਰ , ਵਿਰੁਧੁਨਗਰ , ਮੁਰਸ਼ੀਦਾਬਾਦ , ਪ੍ਰਕਾਸ਼ਸਮ ਅਤੇ ਗੁੰਟੂਰ ਜ਼ਿਲ੍ਹੇ , ਗੋਡਾ ਅਤੇ ਨੇੜਲੇ ਜ਼ਿਲ੍ਹੇ , ਭਾਗਲਪੁਰ  ਅਤੇ ਤ੍ਰਿਚੀ  ਲਏ ਗਏ ਹਨ।
ਇਹ ਜਾਣਕਾਰੀ ਕੇਂਦਰੀ ਕੱਪੜਾ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਲੋਕ ਸਭਾ ਵਿੱਚ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਸੰਯੁਕਤ ਰਾਸ਼ਟਰ ਮਹਾ ਸਭਾ ਦੇ ਚੁਣੇ ਗਏ ਪ੍ਰਧਾਨ ਤੇ ਮਾਲਦੀਵਜ਼ ਦੇ ਵਿਦੇਸ਼ ਮੰਤਰੀ ਅਬਦੁੱਲਾ ਸ਼ਾਹਿਦ ਨੇ 23 ਜੁਲਾਈ, 2021 ਨੂੰ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ
ਸੰਯੁਕਤ ਰਾਸ਼ਟਰ ਮਹਾ ਸਭਾ  ਦੇ 76ਵੇਂ ਸੈਸ਼ਨ ਲਈ ਚੁਣੇ ਗਏ ਪ੍ਰਧਾਨ ਅਤੇ ਮਾਲਦੀਵਜ਼ ਦੇ ਵਿਦੇਸ਼ ਮੰਤਰੀ, ਮਹਾਮਹਿਮ ਅਬਦੁੱਲਾ ਸ਼ਾਹਿਦ ਨਾਲ ਅੱਜ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ।
ਮਹਾਮਹਿਮ ਅਬਦੁੱਲਾ ਸ਼ਾਹਿਦ 7 ਜੁਲਾਈ, 2021 ਨੂੰ ਨਿਊ ਯਾਰਕ ਵਿਖੇ ਹੋਈ ਚੋਣ ਦੌਰਾਨ ਸੰਯੁਕਤ ਰਾਸ਼ਟਰ ਮਹਾ ਸਭਾ  ਦੇ 76ਵੇਂ ਸੈਸ਼ਨ ਲਈ ਚੁਣੇ ਗਏ ਪ੍ਰਧਾਨ ਦੇ ਤੌਰ ‘ਤੇ ਭਾਰਤ ਦਾ ਦੌਰਾ ਕਰ ਰਹੇ ਹਨ।
ਪ੍ਰਧਾਨ ਮੰਤਰੀ, ਨਰੇਂਦਰ ਮੋਦੀ ਨੇ ਮਹਾਮਹਿਮ ਅਬਦੁੱਲਾ ਸ਼ਾਹਿਦ ਨੂੰ ਚੋਣ ਦੌਰਾਨ ਉਨ੍ਹਾਂ ਦੀ ਸ਼ਾਨਦਾਰ ਜਿੱਤ ਉੱਤੇ ਵਧਾਈ ਦਿੱਤੀ, ਅਤੇ ਨਾਲ ਹੀ ਇਹ ਗੱਲ ਰੇਖਾਂਕਿਤ ਕੀਤੀ ਕਿ ਇਹ ਵਿਸ਼ਵ ਪੱਧਰ ਉੱਤੇ ਮਾਲਦੀਵਜ਼ ਦੇ ਵਧਦੇ ਕੱਦ ਨੂੰ ਦਰਸਾਉਂਦਾ ਹੈ।
ਪ੍ਰਧਾਨ ਮੰਤਰੀ ਨੇ ਚੁਣੇ ਗਏ ਪ੍ਰਧਾਨ ਨੂੰ ਉਨ੍ਹਾਂ ਦੀ ‘ਉਮੀਦਾਂ ਭਰੀ ਪ੍ਰਧਾਨਗੀ’ ਲਈ ਉਨ੍ਹਾਂ ਦੇ ‘ਦੂਰ–ਦ੍ਰਿਸ਼ਟੀ ਨਾਲ ਭਰਪੂਰ ਬਿਆਨ’ ਵਾਸਤੇ ਵਧਾਈ ਦਿੰਦੇ ਹੋਏ, ਉਨ੍ਹਾਂ ਨੂੰ ਭਾਰਤ ਦੇ ਮੁਕੰਮਲ ਸਮਰਥਨ ਤੇ ਉਨ੍ਹਾਂ ਦੀ ਪ੍ਰਧਾਨਗੀ ਦੌਰਾਨ ਸਹਿਯੋਗ ਦਾ ਭਰੋਸਾ ਦਿਵਾਇਆ।
ਪ੍ਰਧਾਨ ਮੰਤਰੀ ਨੇ ਸੰਯੁਕਤ ਰਾਸ਼ਟਰ ਦੀਆਂ ਸ਼ਾਖਾਵਾਂ ਸਮੇਤ ਬਹੁ–ਪੱਖੀ ਪ੍ਰਣਾਲੀ ਦੇ ਸੁਧਾਰ ਦੀ ਮਹੱਤਤਾ ਉੱਤੇ ਜ਼ੋਰ ਦਿੱਤਾ, ਤਾਂ ਜੋ ਵਿਸ਼ਵ ਦੀਆਂ ਮੌਜੂਦਾ ਹਕੀਕਤਾਂ ਅਤੇ ਵਿਸ਼ਵ ਦੀ ਵਿਸ਼ਾਲ ਬਹੁ–ਗਿਣਤੀ ਦੀਆਂ ਖ਼ਾਹਿਸ਼ਾਂ ਪ੍ਰਤੀਬਿੰਬਤ ਹੋ ਸਕਣ।
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਤੇ ਮਹਾਮਹਿਮ ਅਬਦੁੱਲਾ ਸ਼ਾਹਿਦ ਨੇ ਹਾਲੀਆ ਵਰ੍ਹਿਆਂ ਦੇ ਦੌਰਾਨ ਭਾਰਤ–ਮਾਲਦੀਵਜ਼ ਦੇ ਦੁਵੱਲੇ ਸਬੰਧਾਂ ਵਿੱਚ ਤੇਜ਼ੀ ਨਾਲ ਹੋਏ ਵਿਕਾਸ ਬਾਰੇ ਵੀ ਵਿਚਾਰ–ਵਟਾਂਦਰਾ ਕੀਤਾ। ਪ੍ਰਧਾਨ ਮੰਤਰੀ ਨੇ ਤਸੱਲੀ ਪ੍ਰਗਟਾਈ ਕਿ ਕੋਵਿਡ–19 ਮਹਾਮਾਰੀ ਦੀਆਂ ਬੰਦਸ਼ਾਂ ਦੇ ਬਾਵਜੂਦ ਦੁਵੱਲੇ ਪ੍ਰੋਜੈਕਟ ਵਧੀਆ ਤਰੀਕੇ ਨਾਲ ਪ੍ਰਫ਼ੁੱਲਤ ਹੋ ਰਹੇ ਹਨ। ਉਨ੍ਹਾਂ ਭਾਰਤ ਦੀ ‘ਗੁਆਂਢੀ ਪਹਿਲਾਂ’ ਦੀ ਨੀਤੀ ਤੇ ਸਾਗਰ  ਦੀ ਦੂਰ–ਦ੍ਰਿਸ਼ਟੀ ਲਈ ਮਾਲਦੀਵਜ਼ ਦੀ ਇੱਕ ਪ੍ਰਮੁੱਖ ਥੰਮ੍ਹ ਵਜੋਂ ਮਹੱਤਤਾ ਉੱਤੇ ਜ਼ੋਰ ਦਿੱਤਾ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਆਟੋਮੈਟਿਕ ਟੈਸਟਿੰਗ ਸਟੇਸ਼ਨ ਦੇ ਰਾਹੀਂ ਮੋਟਰ ਵਾਹਨਾਂ ਦੀ ਜ਼ਰੂਰੀ ਫਿਟਨੈਸ ਦੇ ਸੰਬੰਧ ਵਿੱਚ ਨੋਟੀਫਿਕੇਸ਼ਨ ਜਾਰੀ
ਸੜਕ ਟ੍ਰਾਂਸਪੋਰਟ ਅਤੇ ਰਾਜ ਮਾਰਗ ਮੰਤਰਾਲੇ ਨੇ ਕੇਂਦਰੀ ਮੋਟਰ ਵਾਹਨ ਨਿਯਮ, 1989 ਦੇ ਨਿਯਮ 175 ਦੇ ਅਨੁਸਾਰ ਰਜਿਸਟ੍ਰਡ ਕੇਵਲ ਆਟੋਮੈਟਿਕ ਟੈਸਟਿੰਗ ਸਟੇਸ਼ਨ ਦੇ ਰਾਹੀਂ ਮੋਟਰ ਵਾਹਨਾਂ ਦੀ ਜ਼ਰੂਰੀ ਫਿਟਨੈਸ ਦੇ ਸੰਬੰਧ ਵਿੱਚ 5 ਅਪ੍ਰੈਲ 2022 ਨੂੰ ਨੋਟੀਫਿਕੇਸ਼ਨ ਜਾਰੀ ਕੀਤਾ ਹੈ ਜੋ ਨਿਮਨਲਿਖਤ ਹੈ-
- ਭਾਰੀ ਮਾਲ ਵਾਹਨਾਂ/ ਭਾਰੀ ਯਾਤਰੀ ਮੋਟਰ ਵਾਹਨਾਂ ਲਈ 01 ਅਪ੍ਰੈਲ, 2023 ਤੋਂ ਪ੍ਰਭਾਵੀ,ਅਤੇ
- ਮੱਧਮ ਮਾਲ ਵਾਹਨਾਂ/ ਮੱਧਮ ਯਾਤਰੀ ਮੋਟਰ ਵਾਹਨਾਂ ਅਤ ਹਲਕੇ ਮੋਟਰ ਵਾਹਨਾਂ ਲਈ 01 ਜੂਨ, 2024 ਤੋਂ ਪ੍ਰਭਾਵੀ
Click here to see the link
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਝਾਰਖੰਡ ਦੇ ਲੋਕਾਂ ਨੂੰ ਰਾਜ ਦੇ ਸਥਾਪਨਾ ਦਿਵਸ ਦੀਆਂ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਝਾਰਖੰਡ ਦੇ ਲੋਕਾਂ ਨੂੰ ਰਾਜ ਦੇ ਸਥਾਪਨਾ ਦਿਵਸ ‘ਤੇ ਵਧਾਈਆਂ ਦਿੱਤੀਆਂ ਹਨ। ਉਨ੍ਹਾਂ ਨੇ ਰਾਜ ਦੇ ਲਈ ਪ੍ਰਗਤੀ ਦੀਆਂ ਨਵੀਆਂ ਉਚਾਈਆਂ ਦੀ ਕਾਮਨਾ ਕੀਤੀ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
“ਸਮਸਤ ਝਾਰਖੰਡਵਾਸੀਆਂ ਨੂੰ ਰਾਜ ਦੇ ਸਥਾਪਨਾ ਦਿਵਸ ਦੀਆਂ ਬਹੁਤ-ਬਹੁਤ ਵਧਾਈ। ਮੇਰੀ ਕਾਮਨਾ ਹੈ ਕਿ ਕੁਦਰਤੀ ਸੰਸਾਧਨ ਅਤੇ ਜਨਜਾਤੀਯ ਕਲਾ-ਸੱਭਿਆਚਾਰ ਨਾਲ ਸਮ੍ਰਿੱਧ ਇਹ ਪ੍ਰਦੇਸ਼ ਪ੍ਰਗਤੀ ਦੀਆਂ ਉਚਾਈਆਂ ਨੂੰ ਪ੍ਰਾਪਤ ਕਰੇ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 179.14 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 15.49 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਵੱਧ ਤੋਂ ਵੱਧ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,79,14,49,670
|
|
ਬਾਕੀ ਟੀਕੇ
|
|
15,49,34,846
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 179.14 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਕੋਲ ਕੋਵਿਡ-19 ਟੀਕੇ ਦੀਆਂ 15.49 ਕਰੋੜ ਤੋਂ ਵੱਧ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਰੱਖਿਆ ਮੰਤਰਾਲਾ
ਡੀਆਰਡੀਓ ਨੇ ਆਕਾਸ਼ ਹਥਿਆਰ ਪ੍ਰਣਾਲੀ  ਦੇ ਸੀਲਬੰਦ ਵੇਰਵਿਆਂ ਨੂੰ ਮਿਜ਼ਾਈਲ ਸਿਸਟਮ ਕੁਆਲਿਟੀ ਅਸ਼ੋਰੈਂਸ ਏਜੰਸੀ ਨੂੰ ਸੌਂਪਿਆ
ਰੱਖਿਆ ਅਨੁਸੰਧਾਨ ਅਤੇ ਵਿਕਾਸ ਸੰਗਠਨ  ਨੇ 03 ਦਸੰਬਰ, 2022 ਨੂੰ ਹੈਦਰਾਬਾਦ ਵਿੱਚ ਆਕਾਸ਼ ਹਥਿਆਰ ਪ੍ਰਣਾਲੀ  ਦੇ ਸੀਲਬੰਦ ਵੇਰਵਿਆਂ  ਨੂੰ ਮਿਜ਼ਾਈਲ ਸਿਸਟਮ ਕੁਆਲਿਟੀ ਅਸ਼ੋਰੈਂਸ ਏਜੰਸੀ  ਲੈਬੋਰੇਟਰੀ  ਵਿੱਚ ਆਯੋਜਿਤ ਕੀਤਾ ਗਿਆ ਸੀ, ਜਿਸ ਨੇ ਇੱਕ ਨੋਡਲ ਏਜੰਸੀ ਦੇ ਰੂਪ ਵਿੱਚ ਆਕਾਸ਼ ਹਥਿਆਰ ਪ੍ਰਣਾਲੀ ਨੂੰ ਤਿਆਰ ਅਤੇ ਵਿਕਸਿਤ ਕੀਤਾ ਹੈ। ਏਐੱਚਐੱਸਪੀ ਟ੍ਰਾਂਸਫਰ ਦੇ ਹਿੱਸੇ ਦੇ ਰੂਪ ਵਿੱਚ ਤਕਨੀਕੀ ਨਿਰਦੇਸ਼ ਅਤੇ ਗੁਣਵੱਤਾ ਦਸਤਾਵੇਜ ਅਤੇ ਪੂਰਨ ਹਥਿਆਰ ਪ੍ਰਣਾਲੀ ਘਟਕਾਂ ਦੀ ਡ੍ਰਾਇੰਗ ਨੂੰ ਪ੍ਰੋਜੈਕਟ ਆਕਾਸ਼ ਦੁਆਰਾ ਐੱਮਐੱਸਕਿਊਏਏ ਨੂੰ ਸੌਂਪਿਆ ਗਿਆ।
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਏਐੱਚਐੱਸਪੀ ਟ੍ਰਾਂਸਫਰ ਨੂੰ ਇੱਕ ਇਤਿਹਾਸਿਕ ਅਵਸਰ ਕਰਾਰ ਦਿੰਦੇ ਹੋਏ ਡੀਆਈਡੀਓ, ਭਾਰਤੀ ਸੈਨਾ ਅਤੇ ਉਦਯੋਗ ਜਗਤ ਨੂੰ ਵਧਾਈ ਦਿੱਤੀ ਹੈ। ਉਨ੍ਹਾਂ ਨੇ ਵਿਸ਼ਵਾਸ ਵਿਅਕਤ ਕੀਤਾ ਕਿ ਇਹ ਰੱਖਿਆ ਸੇਵਾਵਾਂ ਦੀ ਜ਼ਰੂਰਤ ਨੂੰ ਪੂਰਾ ਕਰਨ ਵਿੱਚ ਇੱਕ ਲੰਬਾ ਰਸਤਾ ਤੈਅ ਕਰੇਗਾ।
ਰੱਖਿਆ ਅਨੁਸੰਧਾਨ ਅਤੇ ਵਿਕਾਸ ਵਿਭਾਗ ਨੇ ਸਕੱਤਰ ਅਤੇ ਡੀਆਰਡੀਓ ਦੇ ਚੇਅਰਮੈਨ ਡਾ. ਸਮੀਰ ਵੀ ਕਾਮਤ ਨੇ ਪ੍ਰੋਜੈਕਟ ਆਕਾਸ਼ ਟੀਮ ਨੂੰ ਮਿਜ਼ਾਈਲ ਕਲਸਟਰ ਨਾਲ ਐੱਮਐੱਸਕਿਊਏਏ ਵਿੱਚ ਮਿਜ਼ਾਇਲ ਅਤੇ ਮਲਟੀਪਲ ਗ੍ਰਾਉਂਡ ਸਿਸਟਮ ਵਾਲੀ ਅਜਿਹੀ ਜਟਿਲ ਪ੍ਰਣਾਲੀ ਦੇ ਲਈ ਪਹਿਲਾਂ ਏਐੱਚਐੱਸਪੀ ਟ੍ਰਾਂਸਫਰ ਦੇ ਲਈ ਵਧਾਈ ਦਿੱਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਟ੍ਰਾਂਸਫਰ ਪ੍ਰਕਿਰਿਆ ਭਵਿੱਖ ਦੀਆਂ ਮਿਜ਼ਾਈਲ ਪ੍ਰਣਾਲੀਆਂ ਦੇ ਲਈ ਰੋਡਮੈਪ ਨੂੰ ਤਿਆਰ ਕਰੇਗੀ, ਜੋ ਹੁਣ ਉਤਪਾਦਨ ਦੇ ਅਧੀਨ ਹਨ।
ਆਕਾਸ਼ ਪਹਿਲੀ ਅਤਿਅਧੁਨਿਕ ਸਵਦੇਸ਼ੀ ਸਤ੍ਹਾ ਤੋਂ ਹਵਾ ਵਿੱਚ ਮਾਰ ਕਰਨ ਵਾਲੀ ਮਿਜ਼ਾਈਲ ਪ੍ਰਣਾਲੀ ਹੈ, ਜੋ ਲਗਭਗ ਇੱਕ ਦਹਾਕੇ ਤੋਂ ਹਥਿਆਰ ਬਲਾਂ ਦੇ ਨਾਲ ਭਾਰਤੀ ਆਕਾਸ਼ ਦੀ ਰੱਖਿਆ ਅਤੇ ਰਾਸ਼ਟਰੀ ਸੁਰੱਖਿਆ ਪ੍ਰਦਾਨ ਕਰ ਰਹੀ ਹੈ। ਇਸ ਨੂੰ ਭਾਰਤੀ ਸੈਨਾ ਅਤੇ ਭਾਰਤੀ ਵਾਯੂ ਸੈਨਾ ਦੁਆਰਾ 30,000 ਕਰੋੜ ਰੁਪਏ ਦੇ ਆਰਡਰ ਮੁੱਲ ਦੇ ਨਾਲ ਸ਼ਾਮਲ ਕੀਤਾ ਗਿਆ ਹੈ, ਜੋ ਸਵਦੇਸ਼ੀ ਮਿਜ਼ਾਈਲ ਪ੍ਰਣਾਲੀ ਦੇ ਲਈ ਸਭ ਤੋਂ ਵੱਡੇ ਸਿੰਗਲ ਸਿਸਟਮ ਆਰਡਰ ਵਿੱਚੋਂ ਇੱਕ ਹੈ।
ਡੀਆਰਡੀਐੱਲ ਦੇ ਇਲਾਵਾ, ਕਈ ਹੋਰ ਡੀਆਰਡੀਓ ਪ੍ਰਯੋਗਸ਼ਾਲਾ ਇਸ ਰੱਖਿਆ ਪ੍ਰਣਾਲੀ ਦੇ ਵਿਕਾਸ ਵਿੱਚ ਸ਼ਾਮਲ ਹਨ। ਇਨ੍ਹਾਂ ਵਿੱਚ ਰਿਸਰਚ ਸੈਂਟਰ ਇਮਾਰਤ, ਇਲੈਕਟ੍ਰੌਨਿਕਸ ਅਤੇ ਰਡਾਰ ਵਿਕਾਸ ਸਥਾਪਨਾ, ਅਨੁਸੰਧਾਨ ਅਤੇ ਵਿਕਾਸ ਸਥਾਪਨਾ , ਏਕੀਕ੍ਰਿਤ ਟ੍ਰੇਨਿੰਗ ਰੇਂਜ, ਹਥਿਆਰ ਅਨੁਸੰਧਾਨ ਤੇ ਵਿਕਾਸ ਸਥਾਪਨਾ, ਉੱਚ ਊਰਜਾ ਸਮੱਗਰੀ ਅਨੁਸੰਧਾਨ ਪ੍ਰਯੋਗਸ਼ਾਲਾ ਅਤੇ ਵਾਹਨ ਅਨੁਸੰਧਾਨ ਵਿਕਾਸ ਸਥਾਪਨਾ ਪ੍ਰਮੁੱਖ ਹਨ। ਇਹ ਪ੍ਰਣਾਲੀ ਭਾਰਤ ਡਾਇਨੈਮਿਕਸ ਲਿਮਿਟਿਡ, ਭਾਰਤ ਇਲੈਕਟ੍ਰੌਨਿਕਸ ਲਿਮਿਟਿਡ, ਲਾਰਸਨ ਐਂਡ ਟੁਬਰੋ, ਟਾਟਾ ਐਡਵਾਂਸਡ ਸਿਸਟਮਸ ਲਿਮਿਟਿਡਸ, ਇਲੈਕਟ੍ਰੌਨਿਕਸ ਕਾਰਪੋਰੇਸ਼ਨ ਆਵ੍ ਇੰਡੀਆ ਲਿਮਿਟਿਡ, ਬੀਈਐੱਲਐੱਲ ਲਿਮਿਟਿਡ ਦੇ ਨਾਲ-ਨਾਲ ਮਾਈਕ੍ਰੋ, ਸਮਾਲ ਅਤੇ ਮੀਡੀਅਮ ਇੰਟਰਪ੍ਰਾਈਜੇਜ ਅਤੇ ਹੋਰ ਰੱਖਿਆ ਉਦਯੋਗ ਭਾਗੀਦਾਰਾਂ ਦੁਆਰਾ ਨਿਰਮਿਤ ਕੀਤੀ ਗਈ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਕੇਂਦਰ ਨੇ ਵਿਸ਼ੇਸ਼ ਖੇਤੀ ਉਤਪਾਦਾਂ ਲਈ “ਆਵਾਜਾਈ ਤੇ ਬਜ਼ਾਰ ਸਹਾਇਤਾ”  ਸਕੀਮ ਨੂੰ ਸੋਧਿਆ
ਡੇਅਰੀ ਉਤਪਾਦ ਜੋ ਪਹਿਲੀ ਸਕੀਮ ਤਹਿਤ ਇਸ ਦੇ ਘੇਰੇ ਵਿੱਚ ਨਹੀਂ ਸਨ, ਹੁਣ ਸਹਾਇਤਾ ਲਈ ਯੋਗ ਹੋਣਗੇ
ਬਰਾਮਦ ਲਈ ਸਹਾਇਤਾ ਦਰ ਸਮੁੰਦਰ ਰਾਹੀਂ 50% ਅਤੇ ਹਵਾਈ ਜਹਾਜ਼ ਰਾਹੀਂ 100% ਵਧਾ ਦਿੱਤੀ ਗਈ ਹੈ
ਕੇਂਦਰ ਨੇ ਵਿਸ਼ੇਸ਼ ਖੇਤੀ ਉਤਪਾਦਾਂ ਲਈ “ਆਵਾਜਾਈ ਤੇ ਬਜ਼ਾਰ ਸਹਾਇਤਾ”  ਸਕੀਮ ਨੂੰ ਸੋਧਿਆ ਹੈ । ਫਰਵਰੀ 2019 ਵਿੱਚ ਵਣਜ ਵਿਭਾਗ ਨੇ ਖੇਤੀਬਾੜੀ ਉਤਪਾਦਾਂ ਦੇ ਭਾਰਤੀ ਬਰਾਮਦਕਾਰਾਂ ਦੁਆਰਾ ਉੱਚੀ ਢੋਆ ਢੁਆਈ ਕੀਮਤ ਦੇ ਨੁਕਸਾਨ ਨੂੰ ਘੱਟ ਕਰਲ ਲਈ , ਢੋਆ ਢੁਆਈ ਦੇ ਅੰਤਰਰਾਸ਼ਟਰੀ ਕੰਪੋਨੈਂਟ ਲਈ ਸਹਾਇਤਾ ਮੁਹੱਈਆ ਕਰਨ ਲਈ ਵਿਸ਼ੇਸ਼ ਖੇਤੀ ਉਤਪਾਦਾਂ ਲਈ  ਸਕੀਮ ਸ਼ੁਰੂ ਕੀਤੀ ਸੀ । ਸ਼ੁਰੂ ਵਿੱਚ ਇਹ ਸਕੀਮ 01/03/2019 ਤੋਂ 31/03/2020 ਤੱਕ ਦੇ ਸਮੇਂ ਦੌਰਾਨ ਪ੍ਰਭਾਵਤ ਬਰਾਮਦ ਲਈ ਸੀ ਤੇ ਬਾਅਦ ਵਿੱਚ ਬਰਾਮਦ ਲਈ ਇਸ ਨੂੰ 31/03/2021 ਤੱਕ ਵਧਾ ਦਿੱਤਾ ਗਿਆ ਹੈ ।
ਸੋਧੀ ਸਕੀਮ ਵਿੱਚ ਹੇਠ ਲਿਖੇ ਮੁੱਖ ਪਰਿਵਰਤਨ ਕੀਤੇ ਗਏ ਹਨ :ਡੇਅਰੀ ਉਤਪਾਦ ਜੋ ਪਹਿਲੀ ਸਕੀਮ ਤਹਿਤ ਨਹੀਂ ਕਵਰ ਸਨ , ਉਹ ਸੋਧੀ ਹੋਈ ਸਕੀਮ ਤਹਿਤ ਸਹਾਇਤਾ ਲਈ ਯੋਗ ਹੋਣਗੇ ।ਬਰਾਮਦ ਲਈ ਸਹਾਇਤਾ ਦਰ ਸਮੁੰਦਰ ਰਾਹੀਂ 50% ਅਤੇ ਹਵਾਈ ਜਹਾਜ਼ ਰਾਹੀਂ 100% ਵਧਾ ਦਿੱਤੀ ਗਈ ਹੈ । ਵੇਰਵੇ ਹੇਠਾਂ ਦਿੱਤੇ ਗਏ ਹਨ : —
ਸਹਾਇਤਾ ਦਰ 
ਖੇਤਰੀ ਰਾਸ਼ੀ ਪ੍ਰਤੀ ਟੀ ਈ ਯੂ  ਰਾਸ਼ੀ ਪ੍ਰਤੀ ਟੀ ਈ ਯੂ  , ਹਵਾਈ ਜਹਾਜ਼ ਦੁਆਰਾ  ।
ਮੌਜੂਦਾ ਸੋਧੇ ਮੌਜੂਦਾ ਸੋਧੇ ਮੌਜੂਦਾ ਸੋਧੇ
ਪੱਛਮ ਅਫ਼ਰੀਕਾ 11200 16800 19600 29400 0.841.68
ਉੱਤਰ ਅਫ਼ਰੀਕਾ 11200 16800 21000 31500 0.841.68
ਯੂਰਪ 9800 14200 21000 31500 1.122.24
ਖਾੜੀ 8400 12600 14000 21000 0.701.40
ਉੱਤਰੀ ਅਮਰੀਕਾ 21000 31500 28700 43050 2.805.60
ਆਸੀਆਨ 5600 8400 12600 18900 0.701.40
ਰੂਸ ਤੇ ਸੀ ਆਈ ਐੱਸ 12600 18900 22400 33600 0.701.40
ਫਾਰ ਈਸਟ 8400 12600 12250 18375 0.841.68
ਓਸੀਆਨਾ 16800 25200 24500 36750 2.805.60
ਚੀਨ 0012600189000.841.68
ਦੱਖਣ ਅਮਰੀਕਾ 23800 35700 31500 47250 3.507.00
ਵਿਦੇਸ਼ੀ ਵਪਾਰ ਦਾ ਡਾਇਰੈਕਟੋਰੇਟ ਜਨਰਲ ਸੋਧੀ ਹੋਈ ਸਕੀਮ ਤਹਿਤ ਸਹਾਇਤਾ ਉਪਲਬਧੀ ਲਈ ਪ੍ਰਕਿਰਿਆ ਨੂੰ ਜਲਦੀ ਹੀ ਨੋਟੀਫਾਈ ਕਰੇਗਾ । ਸੋਧੀ ਹੋਈ ਸਕੀਮ ਵੱਲੋਂ ਵਧਾਈ ਹੋਈ ਸਹਾਇਤਾ, ਢੋਆ ਢੁਆਈ ਅਤੇ ਲਾਜਿਸਟਿਕ ਦੀਆਂ ਵਧ ਰਹੀਆਂ ਕੀਮਤਾਂ ਤੇ ਕਾਬੂ ਪਾਉਣ ਲਈ ਖੇਤੀਬਾੜੀ ਉਤਪਾਦਾਂ ਦੇ ਭਾਰਤੀ ਬਰਾਮਦਕਾਰਾਂ ਦੀ ਸਹਾਇਤਾ ਕਰਨ ਦੀ ਸੰਭਾਵਨਾ ਹੈ ।
ਜਹਾਜ਼ਰਾਨੀ ਮੰਤਰਾਲਾ
ਕੇਂਦਰੀ ਸ਼ਿਪਿੰਗ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਪ੍ਰਮੁੱਖ ਬੰਦਰਗਾਹਾਂ ਦੀ ਪੀਪੀਪੀ ਪ੍ਰੋਜੈਕਟਾਂ ਦੇ ਲਈ ਟੈਰਿਫ ਦਿਸ਼ਾ-ਨਿਰਦੇਸ਼, 2021 ਦਾ ਐਲਾਨ ਕੀਤਾ
ਪ੍ਰਮੁੱਖ ਬੰਦਰਗਾਹਾਂ ‘ਤੇ ਪੀਪੀਪੀ ਪ੍ਰੋਜੈਕਟਾਂ ਦੇ ਲਈ ਟੈਰਿਫ ਡੀ-ਰੇਗੁਲੈਸ਼ਨ ਸੁਧਾਰਾਂ ਦੀ ਦਿਸ਼ਾ ਵਿੱਚ ਸਰਕਾਰ ਦਾ ਪ੍ਰਮੁੱਖ ਕਦਮ ਹੈ
ਨਿੱਜੀ ਬੰਦਰਗਾਹਾਂ ਦੇ ਨਾਲ ਮੁਕਬਾਲਾ ਕਰਨ ਦੇ ਲਈ ਪ੍ਰਮੁੱਖ ਬੰਦਰਗਾਹਾਂ ‘ਤੇ ਪੀਪੀਪੀ ਰਿਆਇਤ ਪਾਉਣ ਵਾਲਿਆਂ ਨੂੰ ਬਰਾਬਰ ਅਵਸਰ ਪ੍ਰਦਾਨ ਕਰੇਗਾ
ਬਜ਼ਾਰ ਅਧਾਰਿਤ ਅਰਥਵਿਵਸਥਾ ਦੇ ਲਈ ਦਿਸ਼ਾ-ਨਿਰਦੇਸ਼, ਇੱਕ ਨਵੇਂ ਯੁੱਗ ਦੀ ਸ਼ੁਰੂਆਤ ਕਰਨਗੇ, ਨਾਲ ਹੀ ਪ੍ਰਮੁੱਖ ਬੰਦਰਗਾਹਾਂ ਨੂੰ ਹੋਰ ਵੱਧ ਪ੍ਰਤੀਯੋਗੀ ਬਣਾਉਣਗੇ: ਸੋਨੋਵਾਲ
ਬੰਦਰਗਾਹ ਖੇਤਰ ਦੇ ਲਈ ਇੱਕ ਵੱਡੇ ਸੁਧਾਰ ਦੇ ਤਹਿਤ, ਕੇਂਦਰੀ ਪੋਰਟ, ਸ਼ਿਪਿੰਗ ਅਤੇ ਜਲਮਾਰਗ ਮੰਤਰੀ, ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਅੱਜ ਪ੍ਰਮੁੱਖ ਬੰਦਰਗਾਹਾਂ ਦੀ ਪੀਪੀਪੀ ਪ੍ਰੋਜੈਕਟਾਂ ਦੇ ਲਈ ਟੈਰਿਫ ਦਿਸ਼ਾ-ਨਿਰਦੇਸ਼, 2021 ਦਾ ਐਲਾਨ ਕੀਤਾ। ਨਵੇਂ ਮੇਜਰ ਪੋਰਟ ਅਥਾਰਿਟੀ ਐਕਟ, 2021 ਦੇ 3.11.2021 ਤੋਂ ਪ੍ਰਭਾਵੀ ਹੋਣ ਦੇ ਬਾਅਦ ਨਵੇਂ ਦਿਸ਼ਾ-ਨਿਰਦੇਸ਼ਾਂ ਦੀ ਜ਼ਰੂਰਤ ਮਹਿਸੂਸ ਹੋਈ। ਨਵੇਂ ਐਕਟ ਵਿੱਚ ਪ੍ਰਮੁੱਖ ਬੰਦਰਗਾਹਾਂ ਦੇ ਲਈ ਟੈਰਿਫ ਅਥਾਰਿਟੀ  ਦੇ ਪ੍ਰਾਵਧਾਨ ਨੂੰ ਸਮਾਪਤ ਕਰ ਦਿੱਤਾ ਹੈ। ਦਿਸ਼ਾ-ਨਿਰਦੇਸ਼ ਪ੍ਰਮੁੱਖ ਬੰਦਰਗਾਹਾਂ ‘ਤੇ ਰਿਆਇਤ ਪਾਉਣ ਵਾਲੇ ਪ੍ਰੋਜੈਕਟਾਂ ਨੂੰ ਬਜ਼ਾਰ ਦੇ ਅਧਾਰ ‘ਤੇ ਟੈਰਿਫ ਨਿਰਧਾਰਿਤ ਕਰਨ ਦੀ ਇਜਾਜ਼ਤ ਦਿੰਦੇ ਹਨ।
ਵਰਤਮਾਨ ਵਿੱਚ, ਵੱਡੇ ਬੰਦਰਗਾਹਾਂ ‘ਤੇ ਪੀਪੀਪੀ ਰਿਆਇਤਗ੍ਰਾਹੀ ਭਾਰਤ ਦੇ ਸਾਰੇ ਪ੍ਰਮੁੱਖ ਬੰਦਰਗਾਹਾਂ ਦੇ ਜ਼ਰੀਏ ਸੰਚਾਲਿਤ ਹੋਣ ਵਾਲੀ ਕੁੱਲ ਆਵਾਜਾਈ ਦਾ ਲਗਭਗ 50% ਹਿੱਸੇਦਾਰੀ ਰੱਖਦੇ ਹਨ। ਬਜ਼ਾਰ ਅਧਾਰਿਤ ਟੈਰਿਫ ਬਦਲਾਅ ਦਾ ਸਭ ਤੋਂ ਵੱਡਾ ਲਾਭ ਇਹ ਹੈ ਕਿ ਇਹ ਨਿੱਜੀ ਬੰਦਰਗਾਹਾਂ ਦੇ ਨਾਲ ਮੁਕਾਬਲਾ ਕਰਨ ਦੇ ਲਈ ਪ੍ਰਮੁੱਖ ਬੰਦਰਗਾਹਾਂ ‘ਤੇ ਪੀਪੀਪੀ ਰਿਆਇਤ ਪਾਉਣ ਵਾਲਿਆਂ ਨੂੰ ਇੱਕ ਬਰਾਬਰ ਅਵਸਰ ਪ੍ਰਦਾਨ ਹੋਣਗੇ। ਪ੍ਰਮੁੱਖ ਬੰਦਰਗਾਹਾਂ ‘ਤੇ ਪੀਪੀਪੀ ਰਿਆਇਤ ਪਾਉਣ ਵਾਲਿਆਂ ਨੂੰ ਇਨ੍ਹਾਂ ਦਿਸ਼ਾ-ਨਿਰਦੇਸ਼ਾਂ  ਦੀਆਂ ਸ਼ਰਤਾਂ ਦੇ ਤਹਿਤ ਕੰਮ ਕਰਨ ਦੇ ਲਈ ਮਜਬੂਰ ਕੀਤਾ ਗਿਆ ਸੀ, ਜਦਕਿ ਗੈਰ-ਪ੍ਰਮੁੱਖ ਬੰਦਰਗਾਹਾਂ ‘ਤੇ ਨਿੱਜੀ ਅਪਰੇਟਰਾਂ/ਪੀਪੀਪੀ ਪ੍ਰੋਜੈਕਟਾਂ ਬਜ਼ਾਰ ਦੇ ਅਧਾਰ ‘ਤੇ ਟੈਰਿਫ ਚਾਰਜ ਕਰਨ ਦੇ ਲਈ ਸੁਤੰਤਰ ਸਨ। ਇਹ ਨਵੇਂ ਦਿਸ਼ਾ-ਨਿਰਦੇਸ਼ ਭਵਿੱਖ ਦੇ ਪੀਪੀਪੀ ਪ੍ਰੋਜੈਕਟਾਂ ‘ਤੇ ਵੀ ਲਾਗੂ ਹੋਣਗੇ, ਇਨ੍ਹਾਂ ਵਿੱਚ ਉਹ ਪ੍ਰੋਜੈਕਟ ਵੀ ਸ਼ਾਮਲ ਹਨ ਜੋ ਹਾਲੇ ਬੋਲੀ ਦੇ ਪੱਧਰ ‘ਤੇ ਹਨ।
ਸ਼੍ਰੀ ਸੋਨੋਵਾਲ ਨੇ ਐਲਾਨ ਕਰਦੇ ਹੋਏ ਕਿਹਾ ਕਿ ਸਰਕਾਰ ਨੇ ਟ੍ਰਾਂਸ-ਸ਼ਿਪਮੈਂਟ ਅਤੇ ਕੋਸਟਲ ਸ਼ਿਪਿੰਗ ਦੇ ਲਈ ਟੈਰਿਫ ਵਿੱਚ ਰਿਆਇਤਾਂ ਭਵਿੱਖ ਦੇ ਸਾਰੇ ਪੀਪੀਪੀ ਪ੍ਰੋਜੈਕਟਾਂ ‘ਤੇ ਲਾਗੂ ਹੁੰਦੀਆਂ ਰਹਿਣਗੀਆਂ। ਦਰਅਸਲ, ਸਰਕਾਰ ਨੇ ਇੱਕ ਕਦਮ ਹੋਰ ਅੱਗੇ ਵਧ ਕੇ ਟ੍ਰਾਂਸ-ਸ਼ਿਪਮੈਂਟ ਕਾਰਗੋ ਦੇ ਲਈ ਭੁਗਤਾਨ ਯੋਗ ਰੌਅਲਟੀ ਹੁਣ ਆਮ ਕੰਟੇਨਰ ਤੋਂ 1.0 ਗੁਨਾ  ਹੋਵੇਗੀ। ਇਸੇ ਤਰ੍ਹਾਂ, ਤੱਟੀ ਕਾਰਗੋ ਦੇ ਲਈ, ਰਿਆਇਤ ਪਾਉਣ ਵਾਲਿਆਂ ਨੂੰ ਸਰਕਾਰ ਦੀ ਤੱਟੀ ਰਿਆਇਤ ਦੇ ਅਨੁਸਾਰ ਵਿਦੇਸ਼ੀ ਕਾਰਗੋ ਦੇ ਲਈ ਭੁਗਤਾਨ ਯੋਗ ਰੌਅਲਟੀ ਦਾ ਕੇਵਲ 40 ਫੀਸਦੀ  ਦੇਣਾ ਹੋਵੇਗਾ। ਪਾਰਦਰਸ਼ਤਾ ਦੇ ਲਈ, ਨਿਰਧਾਰਿਤ ਟੈਰਿਫ ਨੂੰ ਕੰਪਨੀਆਂ ਦੀ ਵੈਬਸਾਈਟ ‘ਤੇ ਪ੍ਰਦਰਸ਼ਿਤ ਕੀਤਾ ਜਾਵੇਗਾ।
ਸ਼੍ਰੀ ਸੋਨੋਵਾਲ ਨੇ ਕਿਹਾ ਕਿ ਇਹ ਦਿਸ਼ਾ-ਨਿਰੇਦਸ਼ ਇਸ ਖੇਤਰ ਦੇ ਲਈ ਬਜ਼ਾਰ ਅਧਾਰਿਤ ਅਰਥਵਿਵਸਥਾ ਦੇ ਯੁੱਗ ਦੀ ਸ਼ੁਰੂਆਤ ਕਰਨਗੇ ਅਤੇ ਪ੍ਰਮੁੱਖ ਬੰਦਰਗਾਹਾਂ ਨੂੰ ਪ੍ਰਤੀਯੋਗੀ ਬਣਾਉਣ ਲਈ ਇੱਕ ਲੰਬਾ ਰਸਤਾ ਤੈਅ ਕਰਨਗੇ। ਉਨ੍ਹਾਂ ਨੇ ਕਿਹਾ ਕਿ ਬਜ਼ਾਰ ਨਾਲ ਜੁੜੇ ਟੈਰਿਫ ਦਿਸ਼ਾ-ਨਿਰਦੇਸ਼ਾਂ ਦਾ ਐਲਾਨ ਅਜਿਹੇ ਸਮੇਂ ਵਿੱਚ ਹੋਇਆ ਹੈ ਜਦੋਂ ਸਰਕਾਰ ਚਾਲੂ ਸਪਤਾਹ ਨੂੰ ‘ਸੁਸ਼ਾਸਨ ਸਪਤਾਹ’ ਦੇ ਰੂਪ ਵਿੱਚ ਮਨਾ ਰਹੀ ਹੈ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਕਿਸੇ ਵੀ ਖਤਰਨਾਕ ਜਾਂ ਜੋਖਿਮ ਭਰੇ ਸਮਾਨ ਨੂੰ ਲੈ ਜਾਣ ਵਾਲੇ ਵਾਹਨ ਲਈ ਦੇ ਵ੍ਹੀਕਲ ਲੋਕੇਸ਼ਨ ਟ੍ਰੈਕਿੰਗ ਯੰਤਰ ਬਾਰੇ ਨੋਟੀਫਿਕੇਸ਼ਨ
ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਦੇ ਧਿਆਨ ਵਿੱਚ ਇਹ ਲਿਆਇਆ ਗਿਆ ਹੈ ਕਿ ਵਾਹਨ, ਜੋ ਰਾਸ਼ਟਰੀ ਪਰਮਿਟ ਦੇ ਦਾਅਰੇ ਵਿੱਚ ਨਹੀਂ ਹਨ ਅਤੇ ਵੱਖ-ਵੱਖ ਗੈਸਾਂ ਜਿਵੇਂ ਆਰਗਨ, ਨਾਈਟ੍ਰੌਜਨ, ਆਕਸੀਜਨ ਆਦਿ ਅਤੇ ਖਤਰਨਾਕ ਜਾਂ ਜੋਖਿਮ ਭਰੇ ਸਮਾਨਾਂ ਨੂੰ ਲੈ ਜਾਂਦੇ ਹਨ ਵ੍ਹੀਕਲ ਲੋਕੇਸ਼ਨ ਟ੍ਰੈਕਿੰਗ ਯੰਤਰ ਮੌਜੂਦ ਨਹੀਂ ਹੁੰਦੇ ਹਨ।
ਤਦਅਨੁਸਾਰ, ਮੰਤਰਾਲੇ ਨੇ ਜੀ.ਐੱਸ.ਆਰ 617  ਦਿਨ 3 ਅਗਸਤ, 2022 ਦੇ ਰਾਹੀਂ ਇਹ ਲਾਜ਼ਮੀ ਕੀਤਾ ਹੈ ਕਿ ਐੱਨ2 ਅਤ ਐੱਨ3 ਸ਼੍ਰੇਣੀਆਂ ਦੇ ਹਰੇਕ ਵਾਹਨ, ਜਿਨ੍ਹਾਂ ਦਾ ਨਿਰਮਾਣ ਨਵੇਂ ਮਾਡਲਾਂ ਦੇ ਸੰਦਰਭ ਵਿੱਚ 1 ਜਨਵਰੀ, 2022 ਨੂੰ ਜਾ ਇਸ ਦੇ ਬਾਅਦ ਹੋਵੇਗਾ ਅਤੇ ਜੋ ਖਤਰਨਾਕ ਜਾ ਜੋਖਿਮ ਭਰੇ ਸਮਾਨ ਦਾ ਪਰਿਵਹਨ ਕਰਦੇ ਹਨ ਵਿੱਚ ਏਆਈਐੱਸ 140 ਦੇ ਅਨੁਸਾਰ ਇੱਕ ਵ੍ਹੀਕਲ ਲੋਕੇਸ਼ਨ ਟ੍ਰੈਕਿੰਗ ਯੰਤਰ ਲਗਾਇਆ ਜਾਵੇਗਾ।
Click here to see the Gazette Notification
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਨੇ ਭਾਰਤ ਦੀ G20 ਦੀ ਪ੍ਰਧਾਨਗੀ ਹੇਠ ਬੈਂਗਲੁਰੂ ਵਿੱਚ ਪਹਿਲੀ ਐਨਰਜੀ ਟਰਾਂਜ਼ਿਸ਼ਨ ਵਰਕਿੰਗ ਗਰੁੱਪ ਦੀ ਮੀਟਿੰਗ ਵਿੱਚ 'ਕਾਰਬਨ ਲੈਵਲ ਰਿਡਕਸ਼ਨ' ਵਿੱਚ ਕਮੀ; 'ਉਪਯੋਗਤਾ ਅਤੇ ਭੰਡਾਰਨ' ਵਿਸ਼ੇ 'ਤੇ ਅੰਤਰਰਾਸ਼ਟਰੀ ਸੈਮੀਨਾਰ ਦਾ ਆਯੋਜਨ ਕੀਤਾ
ਸਮਾਗਮ ਦੌਰਾਨ ਭਾਰਤ ਦੀ ਜੀ20 ਪ੍ਰਧਾਨਗੀ ਦੇ ਤਹਿਤ ਸ਼ੁਰੂ ਕੀਤੇ ਗਏ ਕਾਰਬਨ ਲੈਵਲ ਰਿਡਕਸ਼ਨ ਵਿੱਚ ਕਮੀ ਉਪਯੋਗ ਅਤੇ ਸਟੋਰੇਜ'  - ਟੈਕਨੋਲੋਜੀ ਅਤੇ ਅੰਤਰਰਾਸ਼ਟਰੀ ਸਹਿਯੋਗ ਦਾ ਅਨਵਾਰਣ ਕੀਤਾ ਗਿਆ
ਇਸ ਪ੍ਰੋਗਰਾਮ ਵਿੱਚ ਫਲੂ ਗੈਸ ਕਾਰਬਨ ਡਾਇਆਕਸਾਈਡ ਦੇ ਈਥੇਨੋਲ ਸੰਸਲੇਸ਼ਣ ਉੱਤੇ ਅਧਾਰਿਤ ਐੱਨਟੀਪੀਸੀ ਦੀ ਪ੍ਰਮੁੱਖ ਪਰਿਯੋਜਨਾ ਦਾ 3ਡੀ ਮਾਡਲ ਪ੍ਰਦਸ਼ਿਤ ਕੀਤਾ ਗਿਆ।
ਇਸ ਪ੍ਰੋਗਰਾਮ ਤੋਂ ਕਾਰਬਨ ਦੀ ਨਿਮਨ ਮਾਤਰਾ ਵਾਲੇ ਸਹਿਯੋਗੀ ਉਦਯੋਗਾਂ ਅਤੇ ਵਿਦਿਅਕਾਂ ਦੇ ਕੰਮ ਕਰਨ ਦੇ ਲਈ ਨਵੇਂ ਮੌਕੇ ਖੁੱਲਣ ਦੀ ਸੰਭਾਵਨਾ ਹੈ ਜਿਸ ਨਾਲ ਲੋਕਾਂ ਅਤੇ ਸਾਡੀ ਪ੍ਰਿਥਵੀ ਦਾ ਲਾਭ ਹੋਵੇਗਾ।
ਪ੍ਰੋਗਰਾਮ ਦਾ ਵਿਭਿੰਨ ਦੇਸ਼ਾਂ ਦੇ 200 ਤੋਂ ਅਧਿਕ ਪਤਵੰਤੇ ਵਿਅਕਤੀ, ਬੁਲਾਰੇ, ਪੈਨਲ ਮਾਹਿਰ ਅਤੇ ਪ੍ਰਤੀਨਿਧੀ ਸ਼ਾਮਿਲ ਹੋਏ ।
ਭਾਰਤ ਦੀ ਸਭ ਤੋਂ ਵੱਡੀ ਏਕੀਕ੍ਰਿਤ ਬਿਜਲੀ ਸੇਵਾ ਪ੍ਰਦਾਤਾ, ਐੱਨਟੀਪੀਸੀ ਲਿਮਿਟਿਡ ਨੇ ਭਾਰਤ ਦੀ ਜੀ 20 ਪ੍ਰਧਾਨਗਦੀ ਬੰਗਲੁਰੂ ਵਿੱਚ ਪਹਿਲੀ ਐੱਨਜੀ ਟ੍ਰਾਂਸਜਸ਼ਨ  ਦੀ ਬੈਠਕ ਵਿੱਚ 'ਕਾਰਬਨ ਪੱਧਰ ਦੀ ਕਮੀ; 'ਉਪਯੋਗਤਾ ਅਤੇ ਭੰਡਾਰਨ'  'ਤੇ ਅੰਤਰਰਾਸ਼ਟਰੀ ਸੈਮੀਨਾਰ ਦਾ ਆਯੋਜਨ ਕੀਤਾ।
ਡਾ. ਵੀ. ਕੇ. ਸਾਰਸਵਤ, ਮੈਂਬਰ, ਨੀਤੀ ਕਮਿਸ਼ਨ, ਸ਼੍ਰੀ ਆਲੋਕ ਕੁਮਾਰ, ਸਕੱਤਰ ਊਰਜਾ, ਸ਼੍ਰੀ ਗੁਰਦੀਪ ਸਿੰਘ, ਸੀਐੱਮਡੀ, ਐਨਟੀਪੀਸੀ ਲਿਮਿਟਿਡ ਸ਼੍ਰੀ ਉਜਵਲ ਕਾਂਤੀ ਭੱਠਾਚਾਰਿਯਾ, ਡਾਕਟਰ ਪ੍ਰੋਜੈਕਟ, ਐਨਟੀਪੀਸੀ ਲਿਮਿਟਿਡ ਉਤਪਾਦ ਦੇ ਸ਼ੁੱਧ ਸਰੋਤਾਂ ਵਿੱਚ ਤਬਦੀਲੀ, ਜੋ ਕਿ ਟੀਚਾ ਨੈੱਟ-ਜੀਰੋ ਪੱਧਰ ਪ੍ਰਾਪਤ ਕਰਨਾ ਹੈ, ਨਾਲ ਸਬੰਧਿਤ ਸੀ.ਸੀ.ਯੂ.ਐਸ. ਟੈਕਨੋਲੋਜੀਆਂ ਦੇ ਮਹੱਤਵ ਤੋਂ ਪ੍ਰਭਾਵਿਤ ਹੋ ਰਿਹਾ ਹੈ। ਉਨ੍ਹਾਂ ਨੇ ਭਾਰਤ ਦੇ ਕਾਰਬਨਡਾਇਡ ਆਕਸਾਇਡ ਨਿਕਾਸੀ ਸ਼ਮਨ ਉਪਾਅ ਅਤੇ ਪ੍ਰਮੁੱਖ ਹਰਿਤ ਪਹਲੂਆਂ 'ਤੇ ਜ਼ੋਰ ਦਿੱਤਾ ਹੈ।
ਕੇਂਦਰੀ ਬਿਜਲੀ ਅਤੇ ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ ਸ਼੍ਰੀ ਆਰ.ਕੇ. ਸਿੰਘ ਨੇ 'ਕਾਰਬਨ ਪੱਧਰ 'ਚ ਕਮੀ; 'ਖਪਤ ਅਤੇ ਭੰਡਾਰਨ'  'ਤੇ ਅੰਤਰਰਾਸ਼ਟਰੀ ਸੈਮੀਨਾਰ ਦੇ ਸਥਾਨ ਦਾ ਦੌਰਾ ਕੀਤਾ ਅਤੇ NTPC ਦੁਆਰਾ ਕੀਤੀਆਂ ਗਈਆਂ ਪਹਿਲਕਦਮੀਆਂ 'ਤੇ ਚਰਚਾ ਕੀਤੀ।
ਸੈਮੀਨਾਰ ਵਿੱਚ, ਵੱਖ-ਵੱਖ ਦੇਸ਼ਾਂ ਤੋਂ 200 ਤੋਂ ਵੱਧ ਪਤਵੰਤਿਆਂ, ਬੁਲਾਰਿਆਂ, ਪੈਨਲ ਮਾਹਿਰਾਂ ਅਤੇ ਡੈਲੀਗੇਟਾਂ ਨੇ ਭਾਗ ਲਿਆ, ਸੀਸੀਯੂਐੱਸ ਨਾਲ ਸਬੰਧੁਤ ਆਪਣੇ ਗਿਆਨ ਅਤੇ ਸਿੱਖਿਆਵਾਂ ਨੂੰ ਸਾਂਝਾ ਕੀਤਾ।
ਪ੍ਰੋਗਰਾਮ ਵਿੱਚ ਭਾਰਤ ਦੀ ਜੀ-20 ਦੀ ਪ੍ਰਧਾਨਗੀ ਹੇਠ ਪ੍ਰੋਗਰਾਮ ਸ਼ੁਰੂ ਕੀਤਾ ਗਿਆ 'ਕਾਰਬਨ ਲੈਵਲ ਰਿਡਕਸ਼ਨ' 'ਤੇ ਕਮੀ "ਉਪਯੋਗ ਅਤੇ ਸਟੋਰੇਜ"  - ਟੈਕਨੋਲੋਜੀ ਅਤੇ ਅੰਤਰਰਾਸ਼ਟਰੀ ਸਹਿਯੋਗ 'ਤੇ ਇੱਕ ਅਧਿਐਨ ਰਿਪੋਰਟ ਦਾ ਪਰਦਾਫਾਸ਼ ਕੀਤਾ ਗਿਆ ਸੀ।
ਇਸ ਤੋਂ ਇਲਾਵਾ, ਫਲੂ ਗੈਸ ਕਾਰਬਨ ਡਾਈਆਕਸਾਈਡ ਤੋਂ ਮਿਥੇਨੌਲ ਸੰਸਲੇਸ਼ਣ 'ਤੇ ਅਧਾਰਿਤ ਐੱਨਟੀਪੀਸੀ ਦੇ ਫਲੈਗਸ਼ਿਪ ਪ੍ਰੋਜੈਕਟ ਦਾ 3ਡੀ ਮਾਡਲ ਪ੍ਰਦਰਸ਼ਿਤ ਕੀਤਾ ਗਿਆ ਸੀ। ਪਲਾਂਟ ਦਾ ਉਦੇਸ਼ ਜੈਵਿਕ ਅਧਾਰਿਤ ਪਾਵਰ ਪਲਾਂਟਾਂ ਦੇ ਕਾਰਬਨ ਡਾਈਆਕਸਾਈਡ ਦੇ ਨਿਕਾਸ ਨੂੰ ਘਟਾਉਣਾ ਹੈ ਅਤੇ ਇਸਨੂੰ ਇੱਕ ਉਪਯੋਗੀ ਹਾਈਡਰੋਕਾਰਬਨ, ਭਾਵ ਮਿਥੇਨੌਲ ਵਿੱਚ ਬਦਲਣਾ ਹੈ।
ਇਸ ਪ੍ਰੋਗਰਾਮ ਤੋਂ ਕਾਰਬਨ ਦੀ ਨਿਮਨ ਮਾਤਰਾ ਵਾਲੇ ਸਹਿਯੋਗੀ ਉਦਯੋਗਾਂ ਅਤੇ ਅਕਾਦਮੀਆਂ ਲਈ ਅਜਿਹੇ ਕੰਮ ਕਰਨ ਦੇ ਨਵੇਂ ਮੌਕੇ ਖੁੱਲ੍ਹਣਗੇ ਜੋ ਲੋਕਾਂ ਅਤੇ ਸਾਡੇ ਲੋਕਾਂ ਅਤੇ ਪ੍ਰਿਥਵੀ ਨੂੰ ਲਾਭ ਹੋਵੇਗਾ।
ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲਾ
ਅੰਤਰਰਾਸ਼ਟਰੀ ਯੋਗ ਦਿਵਸ 2022 ਦਾ ਜਸ਼ਨ
ਇਸ ਸਾਲ ਅੰਤਰਰਾਸ਼ਟਰੀ ਯੋਗ ਦਿਵਸ "ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ" ਸਾਲ ਵਿੱਚ ਆ ਰਿਹਾ ਹੈ ਜਿਸ ਲਈ ਆਯੂਸ਼ ਮੰਤਰਾਲੇ ਨੇ ਭਾਰਤ ਵਿੱਚ 75 ਪ੍ਰਸਿੱਧ ਸਥਾਨਾਂ 'ਤੇ ਅੰਤਰਰਾਸ਼ਟਰੀ ਯੋਗ ਦਿਵਸ ਮਨਾਉਣ ਦੀ ਯੋਜਨਾ ਬਣਾਈ ਹੈ ਜੋ ਭਾਰਤ ਦੀ ਵਿਸ਼ਵ ਪੱਧਰ 'ਤੇ ਬ੍ਰਾਂਡਿੰਗ ਕਰਨ ਵਿੱਚ ਵੀ ਮਦਦ ਕਰੇਗਾ। ਪ੍ਰਧਾਨ ਮੰਤਰੀ ਕਰਨਾਟਕ ਦੇ ਮੈਸੂਰ ਤੋਂ ਪ੍ਰੋਗਰਾਮ ਦੀ ਅਗਵਾਈ ਕਰਨਗੇ।
ਆਵਾਸ ਅਤੇ ਸ਼ਹਿਰੀ ਮਾਮਲਿਆਂ ਦੇ ਮੰਤਰੀ, ਅਤੇ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰੀ ਸ਼੍ਰੀ ਹਰਦੀਪ ਐੱਸ ਪੁਰੀ, ਲਾਲ ਕਿਲ੍ਹਾ, ਨਵੀਂ ਦਿੱਲੀ ਵਿਖੇ ਪ੍ਰੋਗਰਾਮ ਦੀ ਅਗਵਾਈ ਕਰਨਗੇ। ਪਤੰਜਲੀ ਯੋਗਪੀਠ ਇਸ ਪ੍ਰੋਗਰਾਮ ਦੇ ਆਯੋਜਨ ਵਿੱਚ ਮੰਤਰਾਲੇ ਦੇ ਨਾਲ ਹਿੱਸਾ ਲੈ ਰਿਹਾ ਹੈ। ਮੰਤਰੀ ਦੇ ਨਾਲ ਮੰਚ 'ਤੇ ਪਤੰਜਲੀ ਯੋਗਪੀਠ ਦੇ ਆਚਾਰੀਆ ਬਾਲ ਕ੍ਰਿਸ਼ਨ ਮੌਜੂਦ ਰਹਿਣਗੇ। ਪਤੰਜਲੀ ਯੋਗਪੀਠ ਦੇ ਲਗਭਗ 12,000 ਪ੍ਰਤੀਭਾਗੀ ਅਤੇ ਆਵਾਸ ਅਤੇ ਸ਼ਹਿਰੀ ਮਾਮਲਿਆਂ ਦੇ ਮੰਤਰਾਲੇ ਅਤੇ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦੇ ਅਧਿਕਾਰੀ ਇਸ ਸਮਾਗਮ ਵਿੱਚ ਹਿੱਸਾ ਲੈਣਗੇ। ਯੋਗ ਸਮਾਗਮ ਆਈਡੀਵਾਈ 2022 ਲਈ ਨੋਡਲ ਮੰਤਰਾਲੇ, ਆਯੂਸ਼ ਮੰਤਰਾਲੇ ਦੁਆਰਾ ਪ੍ਰਸਾਰਿਤ ਮਿਆਰੀ ਸੰਚਾਲਨ ਪ੍ਰਕਿਰਿਆ ਦੇ ਅਨੁਸਾਰ ਆਯੋਜਿਤ ਕੀਤੇ ਜਾਣਗੇ।
ਇਸ ਸਾਲ ਆਈਡੀਵਾਈ 2022 ਦੀ ਥੀਮ "ਮਨੁੱਖਤਾ ਲਈ ਯੋਗ" ਹੈ ਕਿਉਂਕਿ ਇਹ ਦਰਸਾਉਂਦਾ ਹੈ ਕਿ ਕਿਸ ਤਰ੍ਹਾਂ ਕੋਵਿਡ-19 ਮਹਾਮਾਰੀ ਦੇ ਸਿਖਰ ਦੌਰਾਨ, ਯੋਗ ਨੇ ਦੁੱਖਾਂ ਨੂੰ ਦੂਰ ਕਰਨ ਲਈ ਮਨੁੱਖਤਾ ਦੀ ਸੇਵਾ ਕੀਤੀ ਅਤੇ ਕੋਵਿਡ ਤੋਂ ਬਾਅਦ ਦੇ ਉੱਭਰ ਰਹੇ ਭੂ-ਰਾਜਨੀਤਿਕ ਦ੍ਰਿਸ਼ ਵਿੱਚ ਵੀ ਲੋਕਾਂ ਨੂੰ ਵਾਪਸ ਲਿਆਦਾ ਹੈ। ਇਹ ਇਕੱਠਾ ਦਇਆ, ਦਿਆਲਤਾ ਜ਼ਰੀਏ ਏਕਤਾ ਦੀ ਭਾਵਨਾ ਨੂੰ ਉਤਸ਼ਾਹਿਤ ਕਰਦਾ ਹੈ ਅਤੇ ਦੁਨੀਆ ਭਰ ਦੇ ਲੋਕਾਂ ਵਿੱਚ ਲਚਕੀਲਾਪਣ ਲਿਆਉਂਦਾ ਹੈ।
ਟੈਕਸਟਾਈਲ ਮੰਤਰਾਲਾ
ਸ਼੍ਰੀ ਪੀਊਸ਼ ਗੋਇਲ ਨੇ ਸੰਸ਼ੋਧਿਤ ਟੈਕਨੋਲੌਜੀ ਅਪ-ਗ੍ਰੇਡੇਸ਼ਨ ਫੰਡ ਸਕੀਮ  ਦੀ ਸਮੀਖਿਆ ਕੀਤੀ
ਮਹਾਮਾਰੀ ਦੀ ਚਰਮ ਮਿਆਦ ਵਿੱਤੀ ਸਾਲ 2020-21 ਦੇ ਦੌਰਾਨ ਵੀ ਏਟੀਯੂਐੱਫਐੱਸ  ਦੇ ਤਹਿਤ 61% ਦਾਅਵੇ ਦਾ ਨਿਪਟਾਰਾ ਕੀਤਾ ਗਿਆ
ਸੰਸ਼ੋਧਿਤ ਟੈਕਨੋਲੌਜੀ ਅਪ-ਗ੍ਰੇਡੇਸ਼ਨ ਫੰਡ ਸਕੀਮ ਈਜ਼ ਆਵ੍ ਡੂਇੰਗ ਬਿਜ਼ਨੈਸ ਨਿਰਯਾਤ ਨੂੰ ਉਤਸ਼ਾਹ ਅਤੇ ਰੋਜ਼ਗਾਰ ਨੂੰ ਹੁਲਾਰਾ ਦੇਕੇ ਭਾਰਤੀ ਟੈਕਸਟਾਈਲ ਉਦਯੋਗ ਨੂੰ ਪ੍ਰਤੋਸਾਹਿਤ ਕਰਨਗੇ-ਸ਼੍ਰੀ ਗੋਇਲ
ਏਟੀਯੂਐੱਫਐੱਸ ਨਾਲ ਸੰਬੰਧਿਤ ਟੈਕਸਟਾਈਲ ਮੰਤਰਾਲੇ ਦੀ 5ਵੀਂ ਅੰਤਰ ਮੰਤਰਾਲੀ ਸੰਚਾਲਨ ਕਮੇਟੀ ਦੀ ਮੀਟਿੰਗ ਸੰਪੰਨ
ਕੇਂਦਰੀ ਟੈਕਸਟਾਈਲ ਮੰਤਰੀ ਸ਼੍ਰੀ ਪੀਊਸ਼ ਗੋਇਲ ਅਤੇ ਟੈਕਸਟਾਈਲ ਰਾਜ ਮੰਤਰੀ ਸ਼੍ਰੀਮਤੀ ਦਰਸ਼ਨਾ ਵਿਕਰਮ ਜਰਦੋਸ਼ ਨੇ ਟੈਕਸਟਾਈਲ ਮੰਤਰਾਲਾ ਦੁਆਰਾ ਆਯੋਜਿਤ 5ਵੀਂ ਅੰਤਰ ਮੰਤਰੀ ਮੰਡਲ ਸੰਚਾਲਨ ਕਮੇਟੀ  ਦੀ ਮੀਟਿੰਗ ਵਿੱਚ ਵੱਖ-ਵੱਖ ਮੰਤਰਾਲਿਆ, ਵਿਭਾਗਾਂ, ਟੈਕਸਟਾਈਲ ਉਦਯੋਗ ਨਾਲ ਜੁੜੇ ਸੰਘਾਂ ਅਤੇ ਬੈਂਕਾਂ ਆਦਿ ਦੇ ਨਾਲ ਸੰਸ਼ੋਧਿਤ ਟੈਕਨੋਲੋਜੀ ਅਪ-ਗ੍ਰੇਡੇਸ਼ਨ ਫੰਡ ਸਕੀਮ  ਦੀ ਸਮੀਖਿਆ ਕੀਤੀ ।
ਉਨ੍ਹਾਂ ਨੇ ਵਪਾਰ ਨੂੰ ਅਸਾਨ ਈਜ਼ ਆਵ੍ ਡੂਇੰਗ ਬਿਜ਼ਨਸ) ਬਣਾਕੇ, ਨਿਰਯਾਤ ਨੂੰ ਉਤਸ਼ਾਹਿਤ ਕਰਦੇ ਅਤੇ ਰੋਜ਼ਗਾਰ ਨੂੰ ਹੁਲਾਰਾ ਦੇ ਕੇ ਭਾਰਤੀ ਟੈਕਸਟਾਈਲ ਉਦਯੋਗ ਨੂੰ ਪ੍ਰੋਤਸਾਹਿਤ ਕਰਨ ਦੇ ਉਦੇਸ਼ ਨੂੰ ਸੰਸ਼ੋਧਿਤ ਟੈਕਨੋਲੋਜੀ ਅਪ-ਗ੍ਰੇਡੇਸ਼ਨ ਫੰਡ ਸਕੀਮ ਦੀ ਸਮੀਖਿਆ ਕੀਤੀ। ਇਸ ਯੋਜਨਾ ਦੇ ਲਾਗੂਕਰਨ ਨੂੰ ਸੁਵਿਧਾਜਨਕ ਬਣਾਉਣ ਦੀ ਦ੍ਰਿਸ਼ਟੀ ਨਾਲ ਅੰਤਰ ਮੰਤਰੀ ਮੰਡਲ ਸੰਚਾਲਨ ਕਮੇਟੀ  ਦੀ ਤ੍ਰੈਮਾਸਿਕ ਮੀਟਿੰਗ ਦੇ ਆਯੋਜਨ ਲਈ ਸਮਾਂ-ਸੀਮਾ ਤੈਅ ਕਰਨ ਦੇ ਇਲਾਵਾ , ਲੰਬਿਤ ਮੁੱਦਿਆਂ ਨੂੰ ਹੱਲ ਕਰਨ ਅਤੇ ਅੱਗੇ ਦੀ ਰਾਹ ਦੇ ਸੰਬੰਧ ਵਿੱਚ ਕੀਤੇ ਗਏ ਕੁੱਝ ਮਹੱਤਵਪੂਰਣ ਫੈਸਲੇ ਵਿੱਚ ਸ਼ਾਮਿਲ ਹਨ:
-
23 ਮਾਰਚ 2021 ਅਤੇ 22 ਅਕਤੂਬਰ 2021  ਦੇ ਦੌਰਾਨ ਦੀ ਕਟ ਆਵ੍ ਤਾਰੀਖਾ ਵਾਲੇ ਮਾਮਲਿਆਂ ਦੇ ਇਲਾਵਾ 1795 ਲੰਬਿਤ ਮਾਮਲਿਆਂ ਨੂੰ ਯੂਆਈਡੀ ਨਾਲ ਸੰਬੰਧਤ ਟੀਕਾ ਟੈਕਸਟਾਈਲ ਕਮਿਸ਼ਨਰ/ ਆਈਟੀਊਐੱਫਐੱਸ ਦੇ ਦਫ਼ਤਰ ਵਿੱਚ 90 ਦਿਨਾਂ  ਦੇ ਅੰਦਰ ਜਮਾਂ ਕਰਨ ਦਾ ਸਮਾਂ ਸੀਮਾ ਵਿੱਚ ਛੂਟ ਪ੍ਰਦਾਨ ਕਰਕੇ ਟੈਕਸਟਾਈਲ ਉਦਯੋਗ ਨੂੰ ਸੁਵਿਧਾ ਪ੍ਰਦਾਨ ਕਰਨਾ
-
ਕੋਵਿਡ-19 ਦੇ ਬਾਅਦ ਦੇ ਕਾਲ ਵਿੱਚ ਜੇਆਈਟੀ ਸੰਬੰਧੀ ਅਨੁਰੋਧ ਜਮ੍ਹਾ ਕਰਨ ਦੀ ਅੰਤਿਮ ਮਿਤੀ ਵਾਲੀਆਂ ਇਕਾਈਆਂ ਦੇ ਇਲਾਵਾ 814 ਇਕਾਈਆਂ ਨੂੰ ਜੇਆਈਟੀ ਸੰਬੰਧੀ ਅਨੁਰੋਧ ਜਮ੍ਹਾਂ ਕਰਨ ਵਿੱਚ ਛੂਟ
ਟੈਕਸਟਾਈਲ ਮੰਤਰਾਲਾ ਸੰਯੁਕਤ ਨਿਰੀਖਣ ਨੂੰ ਸਬਸਿਡੀ ਸਮਰਥਨ ਦੇ ਸਰੂਪ ਨਾਲ ਜੋੜਨ ਲਈ ਇੱਕ ਸੰਤੁਲਿਤ ਦ੍ਰਿਸ਼ਟੀਕੋਣ ਦਾ ਉਪਯੋਗ ਕਰਕੇ ਸੰਯੁਕਤ ਨਿਰੀਖਣ ਨਾਲ ਜੁੜੀਆਂ ਪ੍ਰਕਿਰਿਆ ਨੂੰ ਸਰਲ ਕਰੇਗਾ , ਜੋ ਕਿ ਮੌਜੂਦਾ 100% ਦੇ ਬਜਾਏ 50 ਲੱਖ ਰੁਪਏ ਤੋਂ ਘੱਟ ਵਾਲੇ ਵਰਗ ‘ਤੇ ਬੋਝ ਨੂੰ ਘੱਟ ਕਰੇਗਾ।
ਸਕੱਤਰ  ਅਤੇ ਟੈਕਸਟਾਈਲ ਕਮਿਸ਼ਨਰ ਮਸ਼ੀਨਰੀ ਨਿਰਮਾਤਾਵਾਂ ਅਤੇ ਸਹਾਇਕ ਸਮੱਗਰੀ/ ਸਪੇਅਰ ਪਾਰਟਸ ਨਿਰਮਾਤਾਵਾਂ ਨੂੰ ਸੂਚੀਬੱਧ ਕਰਨ ਦੀ ਪ੍ਰਕਿਰਿਆ ਦੇ ਸਰਲੀਕਰਣ ਦੇ ਤੌਰ-ਤਰੀਕਿਆਂ ‘ਤੇ ਵਿਚਾਰ ਕਰਨਗੇ।
ਇਸ ਮੌਕੇ ‘ਤੇ ਬੋਲਦੇ ਹੋਏ, ਸ਼੍ਰੀ ਪੀਊਸ਼ ਗੋਇਲ ਨੇ ਕਿਹਾ ਕਿ ਕੋਵਿਡ -19 ਮਹਾਮਾਰੀ ਦੇ ਦੌਰਾਨ ਆਉਣ ਵਾਲੀਆਂ ਰੁਕਾਵਟਾਂ ਦੇ ਬਾਵਜੂਦ , ਟੈਕਸਟਾਈਲ ਮੰਤਰਾਲਾ ਅਤੇ ਟੈਕਸਟਾਈਲ ਕਮਿਸ਼ਨਰ ਦਫ਼ਤਰ ਨੇ ਨੀਤੀਗਤ ਰੁਕਾਵਟਾਂ ਨੂੰ ਦੂਰ ਕਰਨ ਅਤੇ ਦਾਅਵੇ ਦੇ ਨਿਪਟਾਰੇ ਦੀ ਦਿਸ਼ਾ ਵਿੱਚ ਗੰਭੀਰ ਯਤਨ ਕੀਤੇ ਹਨ। ਉਨ੍ਹਾਂ ਨੇ ਦੱਸਿਆ ਕਿ ਬੈਂਕ ਗਾਰੰਟੀ ਦੀ ਅੰਸ਼ਕ ਸਬਸਿਡੀ ਜਾਰੀ ਕਰਨ ਦਾ ਇੱਕ ਵਿਕਲਪ ਪੇਸ਼ ਕਰਕੇ ਟੈਕਸਟਾਈਲ ਉਦਯੋਗ ਵਿੱਚ ਤਰਲਤਾ ਪ੍ਰਵਾਹ ਨੂੰ ਘੱਟ ਕਰਨ ਦੀ ਦਿਸ਼ਾ ਵਿੱਚ ਇੱਕ ਵਿਸ਼ੇਸ਼ ਉਪਾਅ ਕੀਤਾ ਗਿਆ।
ਉਨ੍ਹਾਂ ਨੇ ਇਸ ਗੱਲ ‘ਤੇ ਸੰਤੋਸ਼ ਵਿਅਕਤ ਕੀਤਾ ਕਿ ਏਟੀਯੂਐੱਫਐੱਸ ਦੀ ਸਥਾਪਨਾ ਦੇ ਬਾਅਦ ਤੋਂ ਇਸ ਦੇ ਤਹਿਤ ਨਿਪਟਰੇ ਗਏ ਕੁੱਲ ਦਾਅਵਿਆਂ ਵਿੱਚੋਂ ਲਗਭਗ 61% ਦਾਆਵਿਆਂ ਦਾ ਨਿਪਟਾਰਾ ਮਹਾਮਾਰੀ ਦੀ ਮਿਆਦ ਜਾਂ ਵਿੱਤੀ ਸਾਲ 2020-21 ਦੇ ਦੌਰਾਨ ਕੀਤਾ ਗਿਆ ਹੈ। ਕੇਂਦਰੀ ਮੰਤਰੀ ਨੇ ਇਹ ਵੀ ਸੁਝਾਅ ਦਿੱਤਾ ਕਿ ਟੈਕਸਟਾਈਲ ਮੰਤਰਾਲੇ ਅਤੇ ਟੈਕਸਟਾਈਲ ਕਮਿਸ਼ਨਰ ਨੂੰ ਭੌਤਿਕ ਤਸਦੀਕ ਨਾਲ ਸੰਬੰਧਿਤ ਤੰਤਰ ਦੇ ਸਥਾਨ ‘ਤੇ ਵੀਡੀਓ ਕਾਨਫਰੰਸਿੰਗ ਦੇ ਰਾਹੀਂ ਸਵੈਚਾਲਿਤ ਤਸਦੀਕ ਦੀ ਦਿਸ਼ਾ ਵਿੱਚ ਕੰਮ ਕਰਨਾ ਚਾਹੀਦਾ। ਉਨ੍ਹਾਂ ਨੇ ਕਿਹਾ ਕਿ ਮੌਜੂਦਾ ਭੌਤਿਕ ਨਿਰੀਖਣ ਦੇ ਸਥਾਨ ‘ਤੇ ਇਕਾਈਆਂ ਦੁਆਰਾ ਮਸ਼ੀਨਰੀ ਦੇ ਸਵੈਪ੍ਰਮਾਣਨ ਅਤੇ ਟੈਕਸਟਾਈਲ ਕਮਿਸ਼ਨਰ ਦੇ ਪ੍ਰੋਗਰਾਮ ਦੁਆਰਾ ਅਚਨਚੇਤ ਤਸਦੀਕ ਦੇ ਪ੍ਰਾਵਧਾਨ ‘ਤੇ ਵਿਚਾਰ ਕੀਤਾ ਜਾ ਸਕਦਾ ਹੈ।